Suleqatigiisitsiut
Suleqatigiisitsiut/Samarbejdspartiet er et grønlandsk parti, der blev stiftet i 2018. Partiets stiftere, Michael Rosing og Tillie Martinussen, var begge tidligere medlemmer af Demokraatit.
Samarbejdspartiet blev dannet med henblik på at styrke samarbejdet i rigsfællesskabet. I 2018 opnåede Tillie Martinussen valg til Inatsisartut, men efter en strid om hvorvidt hendes forbrug af partiets midler var rimeligt, meldte Michael Rosing sammen med andre medlemmer af partiets bestyrelse sig ud. Samarbejdspartiet opnåede ikke mandater ved valget til Inatsisartut i 2021.